Ti ke ọkpọsọn̄ iyatesịt ekeme ndisịn fi ke mfịna. Ndusụk owo ekeme ndikere ke owo ndinam n̄kpọ yak ẹkụt ke esịt ayat imọ, owụt ke enye enyene uko. Edi se idude edi ke owo emi mîsikemeke ndimụm idem n̄kama esịt ama ayat enye enyene mfịna. Bible ọdọhọ ke “owo eke mîkarake spirit [m̀mê iyatesịt] esie etie nte obio eke ẹwụride, emi mînyeneke ibibene.” (Mme N̄ke 25:28; 29:11) Edieke ikpepde ndimụm idem n̄kama esịt ama ayat nnyịn, oro ediwụt ke imenyene uko ye mbufiọk. (Mme N̄ke 14:29) Bible ọdọhọ ke “owo eke mîsọpke iyatesịt ọfọn akan ọkpọsọn̄ owo.”—Mme N̄ke 16:32.